J.A. Bayona impacta amb el so i la fúria de 'Lo imposible'\nXAVI SERRA BARCELONA 19/06/2012 00:00\n260x366 Naomi Watts sobreviu al desastre de tsunami del 2004 a Lo imposible, de J.A. Bayona. / WARNER Naomi Watts sobreviu al desastre de tsunami del 2004 a Lo imposible, de J.A. Bayona. / WARNER\nLa fúria eixordadora del mar va assotar ahir la sala 10 dels cinemes Diagonal Mar. Juan Antonio Bayona presentava per a un reduït grup de premsa i professionals del sector un primer tast del seu segon llargmetratge, Lo imposible . Sis minuts, només, però quins sis minuts: la seqüència de l'impacte del tsunami del 2004 en un resort turístic de Tailàndia on el matrimoni que interpreten Naomi Watts i Ewan McGregor passa les vacances amb els seu tres fills. El fragment funciona com un petit curtmetratge de terror, una immersió sobtada i aclaparadora en l'experiència brutal d'un tsunami que esborra d'una tacada la realitat i deixa només un esgarrifós escenari de devastació i mort. Un malson, sí, però un d'aquells dels quals despertes per trobar-te en un malson encara pitjor. La imatge de Naomi Watts arrapant-se a una de les poques palmeres que ha deixat dempeus l'onada és de les que es claven a les neurones.\nBocabadat, l'auditori va rebre l'avançament amb un fort aplaudiment que Bayona va rebre amb naturalitat, descansat després del "llarg viatge" d'un rodatge de tres anys que descrivia com "l'experiència més intensa" que ha viscut mai. "El títol va sorgir mig fent broma, perquè quan vam començar la pel·lícula no sabíem com ho faríem, ho vam haver d'esbrinar sobre la marxa -explicava el director-. Per crear l'aigua digitalment ens demanaven cinc vegades el pressupost de la pel·lícula, així que ho vam filmar tot amb aigua real: una part als estudis de La Ciutat de la Llum d'Alacant, una part a Tailàndia i una part amb maquetes. Un puzle, per tant, i a sobre complicat perquè a Tailàndia ens va ploure cada dia".\nLa projecció també va servir per constatar que Lo imposible compta amb un gran aliat per conquerir el públic: el sistema Imm Soun, un format de so en 3D creat per una empresa catalana -i exportat a cinemes de tot el món- que reprodueix l'espai acústic natural en una sala de cinema i aprofundeix en la sensació d'immersió. "Volia explicar la història des del punt de vista dels supervivents -assenyalava el director-. M'agradaria que els espectadors marxessin a casa amb la mateixa sensació que tenen els personatges, amb el desassossec del supervivent. I per això calia convertir la pel·lícula en una experiència immersiva".\nAcompanyat d'Oriol Tarragó i Marc Bech, responsables respectivament del disseny i l'edició de so, Bayona va explicar curiositats del film, com ara que les víctimes recordaven l'onada com un soroll semblant al del motor d'un avió, i que de cara a reproduir-lo van optar per trencar la continuïtat de so en cada pla, recreant la fragmentació que s'associa a un record traumàtic. El director també va destacar "l'entrega brutal" dels intèrprets: la força del corrent l'aigua era tan gran que ni tan sols podien parlar. "Vam haver de doblar totes les escenes del tsunami", confessava. Aquest no va ser l'únic contratemps: després d'empassar-se durant 10 dies aigua tenyida amb colorant -que imita l'aigua bruta-, Naomi Watts va acabar amb bronquitis i l'estómac destrossat. "Amb tot, el més important és que els efectes no s'apropien del film, que conserva el que a mi em va emocionar de la història en primer lloc", va concloure el director.


inici » P.R.U de la ACCV\nConveni Entre l'Ajuntament i l'A.C.C.V.\nL'Ajuntament ha signat un conveni amb la Autoritat de Certificació de la Comunitat Valenciana (ACCV), servei gratuït que permet a ciutadans i empreses identificar-se de forma segura a través d'Internet, el que es coneix com Certificat Digital.\nQuè és la ACCV?\nLa Autoritat de Certificació de la Comunitat Valenciana (ACCV) és l'Ens Prestador de Serveis de Certificació Electrònica de la Comunitat Valenciana, constituït mitjançant la Llei 14/2005, de 23 de desembre, de La Generalitat La ACCV proporciona als ciutadans, les empreses i les Administracions Públiques els mecanismes d'identificació telemàtica segura en els tràmits administratius a través d'Internet: Els certificats digitals i les tecnologies associades. Els certificats emesos i la resta de serveis que la ACCV presta s'ajusten a l'establert en la Llei 59/2003, de 19 de desembre, de signatura electrònica, pel que la ACCV gaudeix d'ampli reconeixement en totes les Administracions Públiques. A més, amb els certificats digitals reconeguts expedits per la ACCV es pot generar signatura electrònica reconeguda, que és equivalent a la manuscrita.\nQuè és el " Certificat Digital "?\nÉs un programa que s'instal·la en el navegador Web de l'ordinador.\nLa identificació d'usuaris davant serveis telemàtics (Oficina Virtual de l'Agència Tributària, Oficina Virtual de la Seguretat Social, Oficina Virtual del Cadastre, etc.) i la signatura electrònica i el xifrat de documents en aquestes aplicacions.\nPulsa açí per a conèixer les aplicacions en les quals són necessaris els certificats digitals de la ACCV.\nCom es demana el Certificat?\nAnar en horari d'Oficina al Registre d'Entrada de l'Ajuntament i sol·licitar aportant el D.N.I., N.I.I. o passaport espanyol en vigor (original i fotocòpia). En cas de robatori / renovació del document, ha de presentar el justificant de la policia que el nou document està en tràmits.\nEn Suport Programari: L' Ajuntament emet un codi per a descarregar-se el certificat des de la web de l'ACCV amb un navegador web.És Gratuït i en el moment.\nTargeta Criptogràfica: Requereix una taxa prèvia i una demora de diversos dies en el lliurament. (Para més informació veure http://www.accv.es/ciudadanos/certificados/certificados-en-tarjeta-criptografica/)\nQuè se li lliura al sol·licitant?\nEl contracte de certificació: El sol·licitant ha de llegir-lo i signar dues còpies, una per a ell i altra per a la ACCV. La còpia del sol·licitant conté el PIN del certificat.\nGuia d'Instal·lació amb el codi. El codi és valid per 15 díes naturals.\nA més de Bétera, puc anar a altres P.R.U.?\nSí, troba’ls en: http://www.accv.es/va/ciutadans/punts-de-registre-dusuari/\nEl telèfon d'atenció de la ACCV: 902482481


“La feina de tots explica l’èxit final” | G. Freixa | Figueres | Futbol.CAT 3a divisió | L'Esportiu de Catalunya\n“La feina de tots explica l’èxit final” “La feina de tots explica l’èxit final” “La feina de tots explica l’èxit final” “La feina de tots explica l’èxit final” + “La feina de tots explica l’èxit final” E-mail\n“Volem un equip competitiu, que es consolidi a tercera i si pot ser que arribi al final amb possibilitats de lluitar a la zona alta”\nXavi Agustí en un dels seus primers partits a la banqueta de la plantilla del Figueres aquest curs QUIM PUIG.\n“La feina de tots explica l’èxit final” “La feina de tots explica l’èxit final” “La feina de tots explica l’èxit final” “La feina de tots explica l’èxit final” “La feina de tots explica l’èxit final” E-mail\nRomero, Canal, Ritxi i Vilanova han fet una gran feina. El que ha passat és difícil de valorar perquè no ha sigut fàcil per a ningú\nXavi Agustí va agafar l’equip en plena crisi de resultats al febrer, i després de tretze partits a la banqueta, l’equip va aixecar el vol i va assolir la permanència amb cert marge de seguretat. Ara, l’entrenador empordanès ja està centrat en la confecció del nou projecte.\nL’arribada a la banqueta del Figueres no devia ser còmoda.\nLa situació era complexa. L’equip estava en una dinàmica negativa de resultats, i en aquell debut teníem una manca d’efectius per lesió i sanció important. El cert és que en el primer partit no vam poder competir gaire contra un rival molt fet com el Reus B. A partir d’aquesta derrota, i aprofitant que vam tenir l’aturada de quinze dies de lliga, ens vam posar a treballar molt, i crec que en el següent duel ja es va veure un Figueres diferent, convençut que podia revertir la situació. Un cop acabat el curs, estic satisfet de com han anat les coses. Els bons resultats han arribat i s’ha fet amb una proposta de joc de combinació a la qual mai hem renunciat.\nEn les últimes nou jornades, només una derrota. Aquí s’ha lligat la permanència però ha calgut molta feina...\nCal recordar que la permanència també s’aconsegueix gràcies al treball de Joan Esteva. Amb ell també es van sumar molts punts de cara a l’objectiu. El futbol, però, fa que uns plantejaments que a l’inici funcionaven de cop s’encallin i es va decidir fer un relleu a la banqueta. La suma de la feina de totes les parts explica la salvació i l’èxit final, i sobretot l’esforç d’uns futbolistes que sempre hi van creure i van tirar endavant una situació que no era fàcil.\nGestionar la plantilla no deu haver estat fàcil, sobretot per les nombroses lesions...\nA l’equip hi va haver alguna lesió important i de llarga durada a l’inici. La de Joan Pons ha sigut la més destacada pel que ens podia aportar. També s’hi va afegir la del porter Àlex Campos, i a partir d’aquí diverses lesions musculars ens han anat castigant durant tot el curs. És complicat buscar una explicació. Crec que els mals resultats i l’ansietat per fer-ho bé també van generar estrès a l’equip, un terreny apte perquè apareguin més lesions del compte i fins i tot més expulsions i sancions. En el nostre tram a la banqueta vam tenir la lesió d’Hostench, però crec que amb molt treball també es va aconseguir que els jugadors tinguessin més regularitat en l’apartat físic.\nL’assignatura pendent ha estat el gol?\nCrec que en el tram final hem millorat força des del punt de vista golejador. Hem generat moltes ocasions, potser no hem materialitzat prou però no ens podem queixar dels registres assolits, sobretot cap al final. Pel que fa a puntuació, la millora de l’encert també s’ha notat. Sempre es vol millorar l’efectivitat, però cal veure d’on veníem. S’ha anat millorant la confiança al terreny de joc i també s’ha crescut en l’apartat golejador.\nNo continua la columna vertebral de l’equip (Romero, Canal, Vilanova i Ritxi). Com ho ha viscut com a tècnic?\nSón quatre jugadors que des del punt de vista esportiu i de lideratge han fet una gran feina a Figueres. No és un tema esportiu, sinó que no hi ha hagut una entesa entre les parts als despatxos. És complicat valorar-ho perquè segur que no deu haver sigut una situació fàcil per a ningú.\nQuè ha demanat prioritzar a l’hora de reforçar l’equip?\nEstem en aquest apartat. Estem fent renovacions i contactant amb jugadors que són interessants per a nosaltres, i el que volem és una plantilla de 21 efectius. El cos tècnic ja havíem fet un treball previ de planificació de la temporada que ve per si continuàvem. Gràcies a aquesta feina i a la informació recollida, més l’aportació que farà Javi Salamero, ens trobem que tenim moltes possibilitats a sobre la taula i podem valorar quines ens convenen més.\nEl Figueres 2019/2020 ha d’aspirar només a la permanència?\nL’objectiu és el mateix que el de la temporada passada, però a vegades en el futbol les coses no surten com esperes. El plantejament és fer un equip competitiu, que es pugui consolidar a tercera en una zona còmoda. La il·lusió seria que en el tram final aquesta plantilla tingui la possibilitat d’enganxar-se en la lluita per entrar a la fase d’ascens. Com dic, però, des de la il·lusió i l’ambició, mai des de la pressió. Tenim clar que una lliga no és un esprint, sinó una cursa de fons. A nosaltres mateixos ens va costar arrencar en els primers partits, però al final el resultat ha sigut positiu. Cal paciència, saber de quins mitjans disposem, i crec que amb una plantilla amb molta fam, il·lusió i capacitat de treball es poden fer grans coses a tercera divisió.\nL'Esportiu. Girona 16-06-2019, Pàgina 9


ramon freixenet estol - blog: 2016\nT’engipones el text per bé de tenir la certesa que el treball enviat ha estat llegit. L’experiència et diu que la majoria no es llegeixen, atès que el premi s’ha decidit amb interioritat al fallo. Així que, servint-te d'allò que has aprés en matèria de papiroflèxia en la prolongada immersió per la cultura xinesa; has aconseguit combinar l’antic amb la modernitat més avantguardista i tot plegat ho has posat en pràctica dins la teva darrera obra. La fórmula obtinguda parteix d'una immixtió de partícules microscòpiques inserides al text. El model va equipat amb uns sofisticats sistemes de realisme psicològic i de detecció i assimilació de dades anomenat: detuhosétot. La resta s’aconsegueix mitjançant tecnologies amb capacitat de colonitzar privadesa a manta, amb la qual es poden mesurar paràmetres íntims, intel·lectuals, ètics i estètics de qualsevol jurat que, de manera irregular, actuí davant un text amb possibilitats d'erigir-se guanyador. Aquest model està programat per a ventilar als quatre vents: premsa, radio, internet i televisió —amb puntualitat de rellotge suïs—, tota la merda més pecaminosa, més secreta i més fosca, de qualsevol infractor o infractora susceptible de poder alterar resultats en els concursos literaris. 2016: detuhosétot de ramon freixenet estol, finalista del Xè Concurs de poesia i narrativa de Badalona\nPublicado por rosicler en 10:56 No hay comentarios: Enlaces a esta entrada\nPublicado por rosicler en 13:52 No hay comentarios: Enlaces a esta entrada\n"M'agradaria dir-me Bradpitt"\nVan passar anys i panys, i jo els vaig aprofitar per perfeccionar tot allò relatiu a la pensa i una cosa em va portar a l’altra: des del meu lloc penjat a la lleixa amb la resta d’andròmines vaig començar a relacionar tot el que sentia amb tot allò que passava pel davant de la meva mirada de vidre sense adonar-me’n. Vaig completar la resta de la meva formació tenint l’orella parada i els ulls esbatanats. N’estava molt joiós dels avenços que m’enriquien, que feien que el meu coneixement es desenvolupés d’una manera considerable, em trobava, doncs, immers en un aprenentatge continuat d’assimilació massiva d’idees, conceptes, teories i definicions: subjecte i predicat, pi=3,14,16, base per altura partit per dos, la llei d’Ohm, el principi de Pascal, complement directe, accents diacrítics, preposicions, hipotenusa al quadrat dividit... Estava capficat amb l’anàlisi i assimilació d’un munt de matèries quan de sobte em vaig trobar de fit a fit amb aquell parell d’ullets verds, era la primera vegada que uns ulls em miraven d’aquella manera tan aclaparadora, amb la insistència de voler saber més coses de l’altre, amb la intensitat infantil de tenir allò que desitjaven sense més dilació: en aquest punt les pupil·les de la nena es van contreure com en un espasme engrandint-se quasi el doble del que eren i, tot seguit, alçant el braç va dir cridant: vull en Bradpitt, assenyalant-me d’una manera tan evident que no va deixar cap espai al dubte. Decididament, jo per aquella nena era en Bradpitt i, a mi, per què negar-ho, no només m’estava bé ésser-ho, sinó que m’agradava dir-m’ho.\nEra conscient que els meus nous amos m’havien deixat en mans d’un ésser amoral i perillós. Per tant, ans no m’agradés tot allò que em feia la Fonmeyer, calia prendre mesures. A corre-cuita, vaig posar en funcionament la pensa i, en arribar la nit, mentre ella es despullava enmig del joc de reflexos d’una pel·li antiga dient-me: Tommy, mein liebe, mein bubi, mein geheimnis..., (d’aquella manera lasciva com ho feia, exhibint les vergonyes sense cap pudor), jo vaig posar en marxa els meus recursos, la meva estratègia mentalista. Ben concentrat, mirant-la fixament, volia encendre la seva pantalla mental amb les imatges que havia escollit per produir en ella els efectes que em convenien i així posar fre a tanta disbauxa, aconduir-la cap als meus interessos de ninot articulat de ventríloc xinès.\nQuant a l’èxit haig de confessar-me d’allò més feble, vaig caure en el pou com un pardalet enlluernat pels miratges d’uns paradisos fugissers. Ara, doncs, qui mana a casa és la Fonmeyer que, gràcies a les seves pràctiques, ha aconseguit que eixís i em porta dret com un ciri. Així que ella torna a ser rossa i jo morè, i el nostre nom artístic no és altre sinó: Sofia & Tommy. 2016, ramon freixenet estol Premi de prosa del XVè Premi Literari ADS Barcelona-Sant Pau\nPublicado por rosicler en 15:21 No hay comentarios: Enlaces a esta entrada\nTu no seràs explorador ni viatger. No tindràs cap mitjà de transport, ni infraestructura, ni bibliografia de l’indret. No portaràs cap altra cosa sinó el que duràs posat i, tanmateix, compartiràs protagonisme amb el major èxode del segle vint-i-u. Així que tu tindràs la majúscula necessitat de travessar sense papers quantes fronteres menin al lloc. Fins i tot, sense saber nadar, creuaràs mars i oceans. I en arribar al cor d’Europa, un superlatiu nonfuture, amablement, et convidarà a girar cua. r. freixenet estol, Premi Sant Jordi 2016 de Mollet del Vallès.\nPublicado por rosicler en 15:01 No hay comentarios: Enlaces a esta entrada


"Si em van saludar?": Sanchis revela el postdebat amb Arrimadas i Cayetana\nBarcelona. Dimecres, 6 de novembre de 2019. 11:27\nActualitzat Dimecres, 6 de novembre de 2019. 12:16\n"Parece que no nos vamos a librar de usted ni con agua caliente", "el reprobado por el Parlamento, el acusado por la justicia que gana un sueldazo, 110.000 euros", "no nos haga aplicar el 155 porque lo primerito que vamos a hacer es cesarle", "le escuché decir 'Alberto Rivera'... Es 'Albert Rivera', no cuesta mucho"... Inés Arrimadas i Cayetana Álvarez de Toledo van tornar a demostrar el baixíssim nivell que tenen, no ja com a polítiques, sinó fent gala d'una absència total d'educació i respecte. Dues mosques vironeres irrespectuoses i perdonavides amb el moderador del debat, el director de TV3, Vicent Sanchis, sabent que aquest no podia respondre el que voldria. Dues ultres insolents i reptadores que van rebre de valent per part dels espectadors i que van tornar a lluir prepotència.\nNo és la primera vegada que totes dues atonyinen Sanchis creient-se les més estupendes del panorama polític i les més valentes per deixar verd el director de TV3 a la cara i fent gala que han anat traient els llaços grocs que trobaven al seu pas.\nL'endemà, Sanchis ha dit tot el que no va poder dir durant el debat. A El món a RAC1, el director de TVC li ha reconegut a Basté que "Hi ha una diferència en moderar un debat en una tele privada o en una de pública, que has de ser respectuós". Vol dir això que estava incòmode? "Gens ni mica. Esperava que alguna d'aquestes persones parlessin de tancar tv3, perquè la veuen com un artefacte horrible. I les referències personals sí que son incòmodes, però per no poder replicar tot el que voldria". Avui ho ha fet, per exemple, parlant del sou, que tant amoïna Arrimadas: "Cada cop que ho diu s'estalvia de dir que està regulat pel Parlament i que no es pot comparar en el sector amb d'altres persones. Cobro exactament com un conseller. 105.000 euros bruts".\n"M'és igual que aquesta senyora digui el meu sou. Però que digui 'usted se ha quejado de que cobraba poco, pues váyase', doncs no. L'última raó per estar a TV3 és el sou. Com a periodista em podria guanyar millor la vida". Basté ha volgut saber si després de la tensió i del paperot de les dues, hi va haver un gest conciliador. "No va haver-hi temps per acomiadar-nos. Jo vaig parlar per Catalunya Ràdio i a elles les esperava el 'Més 3/24' per fer una valoració". I ha anat més enllà: "Si vostè em pregunta si ens saludem... sí... amb una d'elles més cordialment que amb una altra". "Arrimadas?". "Sí. Amb ella fa més temps que ens coneixem, malgrat que aguanto les seves crítiques i excessos". Un Sanchis que ha reconegut que tot i les seves idees, el va sorprendre que el candidat de Vox "és cordialíssim en el tracte personal, una persona molt afable".\nTelevisió Arrimadas i Cayetana, més ultres que Vox, enfonsades per l’audiència al debat de TV3 David Gorman\nMediàtics Rufián i Pepe Reina se les tenen per Vox: “Cada uno puede pensar lo que le dé la gana” David Gorman\nTelevisió Susanna Griso, emocionada: què va sentir amb la filla adoptada a Costa d'Ivori Marc Villanueva\nCasaments El fill del ministre Bono es casa amb el seu nòvio, clavat a Patrick Swayze Darío Porras\nMitjans Losantos embogeix contra Ana Blanco: "¿Tú qué sabes si son trans?" Darío Porras\nTelevisió Duel sagnant i sarcàstic entre Roi i Miki d'OT: "Queda claro que odias a España" Darío Porras


Clidice divendres, 22 d’octubre de 2010, a les 10:27:00 CEST\nMolt intereressant i xocant que no hi hagi el diccionari finès-català. Respecte a la web dels ocells, bé, d'això, ehem, els d'Olesa, ja se sap, ja ho diu el seu adhesiu de cotxe "d'Olesa, naturalment", o com diem a Esparreguera "naturalment, d'Olesa" ^^ Ei! i merci pel blog :)\nGalderich divendres, 22 d’octubre de 2010, a les 12:35:00 CEST\nPer cert, el traductor de Google que converteix els blocs catalans al finès, per exemple, primer el tradueixen a l'anglès i de l'anglès al finès? Per què si només hi ha el diccionari català-finès...\nmerike divendres, 22 d’octubre de 2010, a les 16:15:00 CEST\nGràcies per ser fàcilment influenciable:)\nUn post molt ben escrit de la meva llengua. Hikka (en anglès hickup) no és un nom de la dona, és Hilkka:)\nPer a mi ha estat molt difícil a aprendre la llengua catalana per la senzilla raó que no hi ha diccionari de finlandès al català.\nEl llibre de la "Hikka.." he comprat fa dos anys, naturalment. Però puc aprendre des dels blogs.\nPuc traduir tota la pàgina en anglès amb un clic.\nGoogle no és bo, però millor que sense ell. Sí el Google és masculin:D En finès no tenem el i la, tots i totes estan el mateix/la mateixa HÄN)\nTinc 62 anys i ha iniciat el blog només per a la diversió. M'encanta Barcelona. La meva arruïnar el teu idioma m'ha donat molts amics/amigues catalans.\nUn llibre d'una llista de paraules finès-català-finès està disponible. Només té 10.000 paraules:)\nPuigmalet divendres, 22 d’octubre de 2010, a les 19:48:00 CEST\nClidice: És xocant que no existeixi l'invers però per algun s'ha de començar. Confiem que aviat aparegui i així els finesos catalanòfils com la Merike ho tindran més fàcil.\nPisco: Doncs no tinc ni idea de com ho fa el traductor de Google, la veritat. La lexicografia computacional és plena de misteris.\nMerike: Gràcies per les correccions i per la informació del llibre, que afegeixo a l'apunt. És significatiu (i meritori)que diguis que t'ha estat difícil aprendre el català per l'absència del diccionari invers. Aviam si els editors en prenen nota. Tots estem als blocs per la diversió i per trobar continguts interessants (no com a la tele). Fins aviat!\nAnònim divendres, 22 d’octubre de 2010, a les 19:59:00 CEST\nBon apunt, com sempre.\nL'enhorabona a la tenaç Merike! Ets tot un exemple i una lliçó per a nosaltres, que de seguida ens queixem que el català és tan difícil i que al mateix temps ens fa tanta mandra consultar els nostres diccionaris.\nJo crec que amb l'esforç que has fet pel teu compte i amb la teva perseverança ets capaç de començar a fer aquest diccionari finès-català que falta (i que no sabem si les editorials tindran interès a fer mai). Sempre pots començar per un vocabulari molt bàsic per anar-lo ampliant al teu ritme. Seria fantàstic que t'hi animessis!\nPuigmalet divendres, 22 d’octubre de 2010, a les 20:08:00 CEST\nMolt bona idea, anònim. Rumia-t'ho, Merike, que el teu esforç serviria perquè d'altres finesos i catalans tinguessin el camí més planer. I llegint el teu bloc es veu que estàs ben preparada.\nAnònim dimecres, 27 d’octubre de 2010, a les 14:05:00 CEST\nMerike, enhorabona. I no facis cas d'aquests i utilitza el teu català per gaudir d'aquesta terra i de les seves coses bones, que t'ho has merescut ;-P\nAquest bloc i el seu autor, ara sí, han arribat a "their fines hour", que diria Churchill.\nmatilde urbach dilluns, 26 de març de 2012, a les 16:37:00 CEST\nEp, Puigmalet, acabo de llegir aquest apunt amb un parell d'anys de retard, com aquell qui diu, i resulta que aquest mes parlem de Suomi, Lapònia, el finès i el Pare Noel. Doncs res, que l'acabo d'enllaçar. Aquí\nPuigmalet dilluns, 26 de març de 2012, a les 16:48:00 CEST\nEp, Matilde, com sabràs per experiència pròpia, poques coses són tan gratificants per a un blocaire com saber que els seus apunts són llegits dos anys després :D. Gràcies a tu!


Estudiants de la UAB coneixeran de primera mà el sistema jurídic penal dels EUA - Universitat Autònoma de Barcelona - UAB Barcelona\nEstudiants de la UAB coneixeran de primera mà el sistema jurídic penal dels EUA\nAls EUA hi ha estats on existeix la pena de mort (color vermell).\nEl programa d'intercanvi entre la UAB i la University of North Texas inclou una estada dels estudiants de Dret i Criminologia de 8 dies a la universitat de Texas (a Denton), entre el 3 i el 10 de febrer, on assistiran a classes i visitaran presons, oficines del Sheriff, fiscalia i jutjat.\nPrèviament al viatge a Texas, els alumnes participaran el dimecres, 24 de gener, a la Facultat de Dret (UAB), en un últim seminari de treball, obert a tot el públic, realitzat per Peter Johnstone, responsable d’aquest programa per part de la University of North Texas.\nDurant el curs acadèmic 2017-18 la UAB ha iniciat un nou programa d’intercanvi acadèmic entre la Facultat de Dret i la University of North Texas (UNT), on participen alumnes dels últims cursos (3r i 4t) dels graus en Dret, Criminologia o del doble grau Dret+Criminologia, que es vulguin especialitzar en justícia penal.\nLes places ofertes han estat 12, i s'han escollit els estudiants d'acord amb la seva acreditació de nivell d’anglès, l'expedient acadèmic i una breu carta de motivació.\nAquest programa inclou una estada de 8 dies a la University of North Texas, entre el 3 i el 10 de febrer de 2018, amb les despeses d’allotjament i manutenció cobertes (a excepció dels vols d’anada i tornada, que van a càrrec de cada estudiant).\nEls alumnes viatjaran acompanyats de dos professors de la Facultat de Dret, Josep Cid i Anna Meléndez, que alhora són els responsables de la preparació de l’estada a Texas a través de tres seminaris de treball sobre el sistema de justícia penal nord-americà que els alumnes han hagut de realitzar abans de l’estada a Texas.\nAquest programa inclou diverses classes a la University of North Texas sobre les especificitats del sistema de justícia penal nord-americà i, particularment, com es desenvolupa a l’estat de Texas.\nEs tractaran temes com la llibertat condicional, l’accés a les armes, l’FBI o la ciberseguretat. Aquestes classes es complementaran amb visites a institucions i professionals vinculats al sistema penal de justícia situades a la ciutat de Denton com presons, oficines del Sheriff, fiscalia i jutjats.\nDurant tota l’estada estaran acompanyats d’alumnes de la UNT que participen del mateix programa i que viatjaran a Barcelona per realitzar la seva estada a la UAB al maig de 2018.\nPrèviament al viatge a Texas, els alumnes inscrits al programa participaran en un últim seminari de treball realitzat per Peter Johnstone, responsable d’aquest programa per part de la University of North Texas.\nEl seminari tindrà lloc el dimecres, 24 de gener, amb el títol “The Criminal Justice system in USA”, de 12 h a 14 h a la Sala de Juntes de la Facultat de Dret i està obert a tot el públic.


EL JEAN PIERRE I LA GAL·LA - Daleph EL JEAN PIERRE I LA GAL·LA - Daleph\nIniciEL JEAN PIERRE I LA GAL·LA\n31 març, 2021 Per Daleph Els comentaris s'han tancat\n2014, Barcelona. Jean Pierre arriba a la ciutat procedent de Camerun, com tants altres joves subsaharians busca una feina, una vida millor, poder enviar diners a la família. No té papers, està en situació administrativa irregular. Per això, el 2018, després de 4 anys subsistint com pot a la ciutat, arriba a l’Espai obert de cerca de feina, un servei de Càritas Diocesana de Barcelona gestionat per Daleph.\nA l’Espai coneix la Gal·la, que hi treballa com a orientadora, i comencen un procés d’acompanyament, assessorament i cerca de feina, que 8 mesos més tard es concreta en un contracte de treball de 1 any de durada a jornada completa que permet que el Jean Pierre pugui regularitzar la seva situació. Això li canvia la vida, ja és una persona “legal”, té papers, mica en mica va perdent la por que algú l’aturi per carrer i li demani la documentació, pot deixar de ser invisible.\nLes coses van bé, però al 2020 arriba la pandèmia i en Jean Pierre perd la feina. A mesura que passen els dies, la preocupació i l’angoixa creixen, pot tornar a quedar-se sense permís de treball, tornar a ser una persona “sense papers”. En Jean Pierre demana suport, de nou, a Càritas.\nEl 2020 Càritas, Daleph i el centre de formació Sinergia Team & Training posen en marxa el projecte Càritas Joves amb Futur 2021, finançat pel Servei d’Ocupació de Catalunya, i la Gal·la es posa a treballar en aquest nou projecte. Revisant possibles participants al programa, veu el nom d’en Jean Pierre i s’hi posa en contacte.\nUn mes més tard, en Jean Pierre ja participa en sessions d’acompanyament laboral i millora de competències, i comença formació en autonomia digital, obté el carnet de carretoner, completa un certificat de professionalitat de neteja i inicia les pràctiques. A principis de març, un cop acabades les pràctiques, i després d’algunes setmanes de cerca intensiva de feina, aconsegueix un contacte de 6 mesos a jornada completa.\nEn Jean Pierre segueix en aquesta feina actualment, i un parell de cops al mes, es veu amb la Gal·la per comentar com vam les coses. Ell pensa que bé, la Gal·la també.\n10 joves més han aconseguit una feina a Càritas Joves amb Futur 2021, i fins al juliol, la Gal·la i la resta d’orientadores, seguiran acompanyant les 48 persones joves que hi participen perquè puguin aconseguir una feina, una vida diferent, un projecte vital,… perquè les coses vagin bé.


Es retira Anna Quintana, l'esportista olotina amb més títols - Ràdio Olot\nEs retira Anna Quintana, l'esportista olotina amb més títols\nN’ha aconseguit 87 en grups de xou grans. La capitana del Club Patinatge Artístic Olot penjarà els patins a final de temporada. Els World Roller Games de Barcelona posaran punt i final a una trajectòria de 30 anys al CPA Olot. Dissabte, Quintana va rebre el Memorial Monsita Casadellà en el marc del Festival del club.\nAnna Quintana va destacar el paper de Monsita Casadellà en rebre el Memorial que porta el seu nom (David Planella)\n18 ors gironins, a més de dues plates; 17 ors catalans, a més d’una plata i un bronze; 14 ors espanyols, a més de dues plates; 13 ors europeus, a més d’una plata i un bronze; 12 ors mundials, a més de dues plates i un bronze; una Copa de les Nacions i un Campionat Sud-americà representant la selecció catalana. Són les 87 medalles que ha guanyat fins a dia d’avui el Club Patinatge Artístic Olot i, en conseqüència, l’única patinadora que forma part del primer equip des del primer dia, Anna Quintana. La capitana, llegenda viva de l’esport garrotxí, gironí i català, penjarà els patins a final de temporada. Se sent orgullosa del llegat que deixa, però no canvia el discurs que ha fet sempre: el CPA Olot, diu, és la història d’un èxit col·lectiu.\nAnna Quintana es retirarà després de 30 anys clavats com a patinadora del CPA Olot. Els primers patins se’ls va posar el 1989, quan encara no havia fet quatre anys, i els últims se’ls traurà el 14 de juliol d’aquest 2019, amb 33 i després d’haver disputat els esperats World Roller Games al Palau Sant Jordi. Acabarà tres dècades ininterrompudes de patinatge a Barcelona, i aquest ha estat un dels motius de pes que l’han convençut per plegar justament ara. En una entrevista a Ràdio Olot, Quintana explica quant li va costar prendre la decisió i qui la va ajudar.\nAnna Quintana ha patinat en tots els campionats que ha disputat el CPA Olot. Des del primer campionat gironí de grups de xou que es va celebrar a Olot l’any 2000 fins ara. Això sí, amb una excepció que confirma la regla: l’Europeu d’Almere (Holanda), el 2014. En aquella ocasió, estava lesionada i va haver de patir el campionat des de fora de la pista. Va ser el moment més difícil de la seva carrera. De millor, en canvi, no n’hi ha només un. Quintana cita dos mundials.\nAquesta és una sensació també sentirà el proper 14 de juliol. Els World Roller Games de Barcelona posaran punt i final a la trajectòria d’Anna Quintana sobre rodes i la capitana està convençuda que l’equip pot donar la volta a una temporada molt complicada. Aquest 2019, el CPA Olot encara no ha pogut guanyar cap títol i fer-ho al Palau Sant Jordi seria el millor colofó per a Quintana.\nPassi el que passi, però, el que segur que s’emportarà és l’orgull i l’estima de l’afició, que dissabte ja li va dedicar una ovació de gala al Festival del Pavelló d’Esports. Hi va rebre un Memorial Monsita Casadellà molt especial. Anna Quintana guardarà com el títol més preuat el guardó que porta el nom de la fundadora del club que ella ha ajudat a fer gran.\n221 queries in 0,660 seconds.


fic:cma:cma05:fase_3:bloc_3:activitat_1 [Formació del professorat]\nActivitat 1. Estratègies de resolució de problemes\nActivitat en petit grup i en gran grup\nConèixer diferents esquemes que organitzen fases i estratègies de resolució de problemes.\nQuan resolem un problema seguim sempre unes fases més o menys lògiques de resolució que garanteixen la comprensió del que estem fent i que ens ajuden a fer una planificació de la resolució. Un cop resolt el problema sempre hauríem de fer una revisió per garantir la solidesa de la resposta donada, per veure si el problema es pot resoldre d’una forma diferent o per mirar si ens suggereix noves preguntes.\nHi ha diferents autors que han dedicat publicacions a descriure aquestes fases i estratègies, sovint acompanyades d’exemples amb problemes concrets. Per raons d’espai nosaltres només us reproduïm, en els documents que acompanyen l’activitat, alguns d’aquests esquemes, sense les exemplificacions.\nUs proposem que us dividiu en grups barrejats per cicles i que cada grup treballi amb un dels documents. Es tracta d’analitzar-lo intentant relacionar-lo amb la vostra experiència personal en la resolució de problemes. Podem pensar, per exemple, en algunes de les investigacions que hem fet en aquest itinerari de formació. Aquesta anàlisi ens pot ajudar a tenir en compte les diferents fases i estratègies per tal de tenir-les també en consideració després a l’aula.\nUn cop feta aquesta anàlisi s’exposarà a tot el grup la descripció de l’esquema i la referència a la pròpia experiència.\nMaterial de formació: Resolució de problemes d’aplicació (mètode d’anàlisi)\nMaterial de formació: Resolució de problemes d’aplicació (mètode de síntesi)\nMaterial de formació: El mètode heurístic de Pòlya\nMaterial de formació: L’esquema de Mason-Burton-Stacey\nMaterial de formació: Estratègies més freqüents en la resolució de problemes


La present consulta pública es formula de conformitat amb l'article 26.2 de la Llei 50/1997, de 27 de novembre, del Govern i l'article 133 de la Llei 39/2015, d'1 d'octubre, del Procediment Administratiu Comú de les Administracions Públiques, que regulen la participació dels ciutadans en el procediment d'elaboració projectes o avantprojectes de llei o de reglaments, així com amb l'Ordre PRE/1590/2016, de 3 d'octubre, per la qual es publica l'Acord del Consell de Ministres de 30 de setembre de 2016, pel qual es dicten instruccions per habilitar la participació pública en el procés d'elaboració normativa a través dels portals web dels departaments ministerials.\nAquesta consulta té com a objectiu recaptar, directament o a través de les seves organitzacions representatives, l'opinió de les persones i entitats potencialment afectades per la regulació projectada.\nLa present consulta pública té com a objecte recaptar l'opinió o comentaris de qualsevol subjecte, entitat o organització, a l'efecte d'elaborar nova reglamentació en la qual es regulin les mesures relacionades amb el foment de la utilització dels biocarburants i altres combustibles renovables amb finalitats de transport.\nEls objectius d'aquesta reglamentació són la transposició parcial de la Directiva (UE) 2018/2001 del Parlament Europeu i del Consell, d'11 de desembre, així com garantir el compliment de la quota mínima d'energies renovables present en el sector del transport i l'actualització dels criteris de sostenibilitat i de reducció de les emissions de gasos d'efecte hivernacle per als biocarburants, biolíquidos i combustibles de biomassa.\nPot trobar els antecedents de la reglamentació, la seva necessitat i objectius en el document de l'Annex.\nTermini per presentar al·legacions fins al dia divendres, 19 de juny de 2020\nEl termini per presentar al·legacions serà fins al 19 de juny, inclòs, amb motiu de la derogació de la disposició addicional tercera del Reial decret 463/2020, de 14de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, amb efectes 1 de juny de 2020.


Verb atributiu - Viquipèdia, l'enciclopèdia lliure\nEl verb atributiu o copulatiu és un verb que uneix el subjecte amb el predicat que concorda amb el subjecte, de manera que actua únicament com a unió o còpula. Els verbs atributius o copulatius catalans són ser, estar i semblar/parèixer. No totes les llengües tenen un equivalent a aquests verbs (per exemple, l'àrab clàssic i l'hongarès no tenen un verb equivalent a ser), ja que es pot adjuntar el complement directament al subjecte. Així, es pot dir "La taula és vermella" o "la taula vermella" sense que s'alteri substancialment el significat. Els verbs atributius sovint, però, afegeixen un matís existencial que no hi és a la simple juxtaposició.\nDe vegades els verbs atributius poden perdre aquest caràcter, com per exemple a la frase "sembla que plourà", on el verb és impersonal però predicatiu.\n1.3 Semblar o parèixer\n2 Casos límit\nEn Joan és molt alt.\nEl verb ser no afegeix cap significat a l'oració, ja que l'únic que fa és posar-nos en contacte el subjecte: en Joan amb el seu complement alt, que el descriu.\nLa Maria està tipa després de dinar.\nEl verb estar tampoc ens afegeix res més a la frase, ens torna a unir el subjecte amb el seu complement.\nSemblar o parèixer[modifica]\nEll sembla (o pareix) cansat.\nLa brusa aparenta cara.\nEl verb aparentar ens aporta el mateix significat que els verbs ser, estar i semblar o parèixer en les frases anteriors.\nEn frases com En Joan és d'anar a dormir aviat, teòricament hi ha la mateixa estructura que a En Joan és alt, però en comptes d'un adjectiu (alt) hi ha una construcció oracional (d'anar a dormir tard). En tots dos casos es defineix la característica del subjecte. Amb tot, també podria considerar-se que ser de seguit d'un infinitiu (i, aquest infinitiu, seguit dels seus complements, o no) és una estructura de règim verbal.\n↑ «Tipus de verbs». [Consulta: 15 desembre 2016].\nObtingut de «https://ca.wikipedia.org/w/index.php?title=Verb_atributiu&oldid=29511719»\nLa pàgina va ser modificada per darrera vegada el 17 feb 2022 a les 10:39.


Esports - El Junior masculí empata (1-1) al camp de la RS Tenis a la quarta jornada de la Divisió d'Honor d'hoquei herba\nEl Junior suma dues victòries, un empat i una derrota en quatre jornades\nel 16/oct/16 Oriol Petit Hoquei herba PDF\nEl masculí del Junior d'hoquei herba aconsegueix un empat (1-1) en la visita al camp de la Real Societat de Tenis de Santander. L'equip santcugatenc hauria pogut endur-se la victòria però ha desaprofitat un penal córner ja amb el temps esgotat. Després de quatre jornades, el Junior suma 7 punts i se situa quart a la classificació de la Divisió d'Honor d'hoquei herba.\nL'equip dirigit per Jorge Dabanch no ha pogut passar de l'empat davant la RS Tenis, en un partit dur i igualat amb alternatives per als dos conjunts. El Junior ha dominat la possessió des de l'inici del matx, però les oportunitats més clares han estat per a l'equip local, que ha obligat el porter blau-i-negre Cesc Mata a fer dues intervencions de mèrit.\nJa a la segona meitat, el Junior ha aconseguit avançar-se en el marcador amb un gol de l'argentí Marc Ganly. En paraules del tècnic, Jorge Dabanch, l'equip santcugatenc ha fet un gran tercer quart i ha gaudit de diverses ocasions per marcar un segon gol que hauria resultat definitiu.\nPerò el Junior no ha sabut tancar el partit i a l'últim quart el Tenis ha empatat amb un gol de penal-córner. Ja amb el temps esgotat, el Junior ha tingut una oportunitat d'or per endur-se la victòria amb un penal-córner que Gerard Garcia no ha pogut transformar. Al final, empat a un i la sensació que els blau-i-negres han deixat escapar dos punts importants tot i mantenir la bona línia de joc dels últims partits.\nL'entrenador del Junior, Jorge Dabanch, ha lamentat no tornar amb els tres punts de Santander, però confia que els resultats positius arribaran.\nAvui hem aconseguit un empat però podríem haver guanyat. No tot és el resultat, si l'equip segueix jugant en aquesta línia podem guanyar.\nDissabte que ve el Junior visita el camp de l'Egara a les tres de la tarda a la cinquena jornada de la Divisió d'Honor.


Alcaldes europeus i xinesos debaten sobre la urbanització sostenible a Pequín - EU Reporter\nQuaranta alcaldes europeus es van reunir ahir (23 de novembre) amb els seus homòlegs xinesos a Pequín al Fòrum d’Urbanització UE-Xina. L’objectiu de l’esdeveniment era doble: augmentar la cooperació entre ciutats europees i xineses pel que fa a la urbanització sostenible i signar acords de cooperació per millorar encara més l’intercanvi de coneixement entre ciutats.\nEn total, uns 800 grups d'interès de ciutats europees i xineses van discutir ahir a Pequín sobre la urbanització sostenible. Una àmplia delegació de 40 alcaldes europeus van viatjar a la Xina, entre els quals el Pacte dels Alcaldes signava ciutats de Bristol (Regne Unit), Tampere (Finlàndia), Milà (Itàlia), Göteborg (Suècia), Gant (Bèlgica), Amsterdam (Països Baixos) i Sant Sebastià (Espanya). Van ser rebuts per uns 40 alcaldes xinesos, inclosos els líders de les mega-ciutats xineses de Chengdu, Guangzhou, Qingdao, Xangai i Shenzhen. Els principals punts de debat van incloure la mobilitat sostenible, les ciutats intel·ligents, la innovació urbana, el patrimoni cultural i la planificació urbana amb l’objectiu d’intercanviar les millors pràctiques que es puguin replicar tant a la Xina com a Europa.\nEn el seu discurs principal, el comissari d'Energia, Günther Oettinger, va assenyalar: "Els alcaldes mantenen la solució a una economia baixa en carboni", mentre que el seu homòleg, el comissari de política regional Johannes Hahn, va afegir que les ciutats europees i xineses eren "laboratoris per al nostre món cada vegada més urbanitzat". .\nAixí mateix, el president de la Comissió Europea, José Manuel Barroso, va insistir en el paper clau que van jugar les ciutats europees en aquesta associació i el president del Consell Europeu, Herman Van Rompuy, va dir que "les ciutats han estat motors de canvi al llarg de la història".\nConvidat com a director executiu de l’associació que lidera l’Oficina del Pacte dels Alcaldes, Energy Cities, Gérard Magnin va retratar l’èxit de la iniciativa del Pacte dels Alcaldes com una “òpera en 5 actes”, començant pel llançament del paquet climàtic i energètic de la UE el 2008, promovent cooperació multinivell, multi-actor, multisectorial i que culmina amb l'intercanvi d'experiències més enllà de les fronteres europees. “Les nostres històries són diferents, la nostra situació és diferent, l’organització del nostre país és diferent. Però vivim al mateix planeta i pertanyem a la mateixa raça humana ". En comentar el desenvolupament paral·lel de la conferència de la COP19, va concloure: "les ciutats de les nostres dues regions i de més enllà de tots els continents han d'unir forces i reforçar la seva cooperació".\nSota el patrocini del primer ministre Li Keqiang i del president José Manuel Barroso, el Fòrum està coorganitzat per la Direcció General d'Energia de la Comissió Europea i la Comissió Nacional de Desenvolupament i Reforma de la Xina. Aquesta associació és una fita en les relacions estratègiques entre la Xina i la Unió Europea, ja que marca la primera vegada que les ciutats / regions europees i xineses comparteixen les millors pràctiques en un camp d’acció tan important.\nEl Pacte dels Alcaldes és el principal moviment europeu que implica les autoritats locals i es compromet voluntàriament a augmentar l'eficiència energètica als seus territoris. Fins ara, més de 5,000 ciutats i regions s'han compromès a complir amb la Unió Europea un 20% de CO2 objectiu de reducció per al 2020. Des del febrer del 2012, el Pacte dels Alcaldes és la plataforma europea fonamental per a l'associació d'urbanització UE-Xina, que actua com a contrapartida de l'Associació Xinesa d'Alcaldes.\nTemes relacionats:BeijingAssociació Xinesa d'AlcaldesFòrum d’urbanització UE-Xinadestacat-Imatge completaGérard Magninintercanvi de coneixementLi Keqiang


Lakaste presenta a l'Acústica el so més guitarrer del nou disc «Desastres naturals» - Diari de Girona\nLakaste presenta a l'Acústica el so més guitarrer del nou disc «Desastres naturals»\nEl grup liderat per la figuerenca Núria Castelló, guanyador del concurs Sona9, evoluciona del pop-folk més acústic al rock més elèctric\nEls components de Lakaste.\nEl primigeni so acústic del pop-folk ha donat pas a les guitarres, més properes al rock, a Desastres naturals, el primer disc dels figuerencs Lakaste, guanyadors del l'edició del 2016 del concurs Sona9. La banda, liderada per la figuerenca Núria Castelló, estrenarà divendres vinent, 1 de setembre, el nou escenari del festival Acústica a la plaça de la Palmera de la capital empordanesa, on presentaran el disc.\n«Estem supercontents i esperem que vingui molta gent», sospira Núria Castelló, que actualment treballa en una escola de windsurf del Port de la Selva, i que va viure nou anys a Girona, on treballava com a model de l'Escola Municipal d'Art per pagar-se els estudis de Magisteri a la UdG. «Van ser uns anys feliços».\nEl disc Desastres naturals no parla de catàstrofes depriments, com el títol convida a pensar, sinó de «petits desastres quotidians que ens passen cada dia sense més conseqüències i que podem combatre amb una rialla», explica Castelló.\nLes lletres tenen sempre present la mar i molt sovint l'Empordà, com al tema Prats Verds, que vol ser un paisatge, com una pintura de l'Empordà natal de l'artista.\nLakaste han gravat Desastres Naturals (Discmedi 2017) a Bucbonera Studios de Caldes de Montbui, sota la producció de Tomàs Robisco, un treball que veurà la llum aquest mes de setembre, gràcies al premi Sona9 que van guanyar i que presentaran en directe en diferents festivals de Catalunya. En la producció artística també hi pren part Joan Xifra, un fill d'anglès resident a Girona que és el guitarrista del grup.\nEls altres dos components, fills de Girona, són Cadi (baix) i Txutxi (bateria).\nPer Núria Castelló aquesta serà la cinquena actuació al festival de la seva ciutat, on en aquesta ocasió actuarà el mateix dia que també ho farà Txarango, Zoo o Blaumut.\n«Descobrim la màgia que hi ha entre els dos quan de com mirem per un forat els secrets del fons del mar. Podríem baixar i parlar a tanta profunditat i sentir l'aire com si el resseguissis amb els teus dits», diu un fragment de la cançó Viatge submarí I.\n«I i no sé com explicar-te tot el que em passa, hauríem d'estar junts, sentir com gira el món, ara que es veu que estem tan a prop», canta Castelló a l' Esquerda.


Set idees per sortir de casa aquest dissabte a les comarques gironines - Diari de Girona\nSet idees per sortir de casa aquest dissabte a les comarques gironines\nConsulta la selecció de la nostra agenda per aquest dissabte\nredacció | girona 04.09.2020 | 19:53\nTorna la XXV fira del circ al carrer de La Bisbal d'Empordà\nLa Fira del Circ al carrer comença avui la seva XXV edició a La Bisbal d'Empordà. Serà una edició diferent, ja que per adaptar-se a les recomanacions derivades de la situació sanitària, l'aforament serà limitat i es controlarà l'accés. Tot i això, les perspectives són bones, i la fira, que comptarà amb un total de 25 espectacles d'una vintena de companyies repartits en tres dies, està a prop de penjar el cartell de «sold out». Els espectacles es duran a terme entre set escenaris del municipi tan diversos com la plaça del Castell, el Parc Infantil 8 de Març, el Terracotta Museu, l'Escola Joan de Margaris o l'Escola Mas Clarà. Enguany no es podrà celebrar el Firabar a causa de la covid.\nCap de setmana d'esport i família a Sant Pere Pescador\nEl penúltim cap de setmana de vacances escolars és perfecte per a passar-lo en família i practicant esport, per això, Sant Pere Pescador proposa uns dies d'activitats esportives per fer amb tota la família. Des de bicicletades a sortides en kayak o excursions prop del riu Fluvià, és una oportunitat perfecta per gaudir en família dels últims dies de vacances.\nL'Orquestra Maribel anima aquest divendres la Festa Major de Sarrià de Ter\nSarrià de Ter celebrarà les barraques «nit de sarrianents» amb el ritme de les bandes locals Orquestra Maribel i Biflats, que animaran la nit a la plaça dels Gegants. A causa de la situació sanitària, l'aforament serà limitat i les caldrà inscripció prèvia per assistir a través de l'aplicatiu de la Festa Major. Joan Masdeu, President Xai, Reagge per Xics, Gertrudis i l'Orquestra Meravella també actuaran a diferents espais del municipi per la festa major, a més de diverses activitats per petits i grans.\nBanda Neón tanca la Festa Major de l'Escala\nLa Festa Major més diferent de l'Escala arriba diumenge a la seva fi amb el concert del grup de versions Banda Neón, que també es podrà seguir en directe per Canal 10 Empordà. El darrer dia de festa també oferirà l'espectacle familiar de circ el Sr. de les Baldufes o l'emissió del reportatge de l'espectacle pirotècnic de les festes 2019. Divendres es podran viure diferents activitats com sessions d'escape room o l'espectacle «somnis de sorra» a la plaça Catalunya. Dissabte, és el torn de les Havaneres amb Neus Mar i l'espectacle de màgia del Mag Txema.\nEls museus gironins celebren el Dia Internacional de l'Art\nMuseus, centres d'art i equipaments culturals d'arreu de les comarques gironines celebren durant tot el cap de setmana activitats relacionades amb el Dia Internacional de l'Art, que es va haver d'ajornar pel coronavirus. El Museu d'Art de Girona, el de la Garrotxa, el de la Mediterrània d'Olot, el Museu de l'Empordà o els de la Fundació Vila Casas a Palafrugell i Torroella de Montgrí són alguns dels espais que oferiran activitats per l'efemèride.\nYerma, de García Lorca a la Sala la Planeta de Girona\nL'obra, basada en l'obra de Federico García Lorca relata la relació entre Yerma i el seu marit, que es va corcant a poc a poc perquè, malgrat desitjar-ho amb delit, ella no aconsegueix quedar-se embarassada i la tristor l'ofega.\nOrquestra Di-Versiones en sessió doble al Collet de Sant Antoni de Calonge\n19.30 i 23.30 h\nEls forts aiguats del cap de setmana passat van obligar a suspendre els concerts de l'Orquestra Di-Versiones amb motiu de la Festa Major de Sant Antoni, i es van decidir traslladar-los a aquest dissabte. Al paratge del Collet, al municipi costaner, hi haurà doble actuació de l'exitosa banda calongina, amb un primer passi a 2/4 de 8 del vespre, i un altre a 2/4 de 12 de la nit. Entremig, actuarà la també banda local de versions Trinomi de barret.\nLa Fira del Circ de la Bisbal d'Empordà comença amb les entrades exhaurides en tots els espectacles.\nL'equip sanitari de l'ABS de Sarrià de Ter enceta la Festa Major.


'TONKATSU' (LLOM DE PORC ARREBOSSAT) - Artencuina\n'TONKATSU' (LLOM DE PORC ARREBOSSAT)\n1 kg de llom de porc sencer\nTallem el llom de porc en filets gruixuts d’uns 2 cm, que pesin uns 200 o 250 g cadascun. Si el llom no és gaire gros, el podem tallar per la meitat de forma longitudinal.\nUn cop tallada la carn, hi fem unes lleugeres incisions perquè no es doblegui en fregir-la.\nSalpebrem cada tros de carn, els passem per farina, per ou batut i pel pa ratllat. Ho posem en una fregidora o en una paella amb abundant oli calent, de manera que cobreixi la carn. Cal que els fregim d’un en un o de dos en dos, per tal que no se’ns refredi l’oli.\nQuan els trossos estiguin totalment enrossits, els traiem i els col·loquem sobre paper absorbent, de manera que elimini tot l’oli sobrer.\nTallem la carn en talls d’1 cm de gruix i ho servim amb salsa tonkatsu, daikon i gingebre fresc ratllat.\nEl tonkatsu és un plat molt popular al Japó, encara que fa relativament poc que es menja. Va néixer a finals del segle XIX i a principis del XX, quan el Japó es va obrir a les costums i la gastronomia occidental. Avui dia, com us deia, és molt popular i hi ha nombrosos restaurants especialitzats en tonkatsu que el preparen de forma magistral.\nNormalment, s’acompanya de daikon i gingebre ratllat. El daikon és un nap que es troba molt sovint a la gastronomia japonesa. També se sol acompanyar de col xinesa ratllada i s’amaneix amb salsa tonkatsu, una mena de salsa dolça que recorda lleugerament el quètxup i que es pot trobar en establiments d’alimentació oriental.\nDe totes maneres, aviat us n’oferirem la recepta en aquest web, per si la voleu preparar vosaltres mateixos.


= CNT, un sindicat representatiu =\nPots pensar que si no et presentes a les eleccions mai no seràs representatiu. Això és fals. '''Tu i només tu ets representatiu/iva'''. Tu, quan encares els teus problemes, adquireixes representativitat. Tens tot el dret a negociar, a lluitar i a decidir sobre allò que t'afecta. No et creguis la camama de la representativitat.


Un 40% dels treballadors públics a les Balears és interí\nUGT ha presentat al Parlament un informe sobre la temporalitat i reclama una convocatòria extraordinària d'oposicions\nPalmaUn 40% dels treballadors públics a les Balears és interí, una taxa molt superior al 12% que hi havia abans de la crisi econòmica i a les xifres d'altres comunitats autònomes, segons ha posat de manifest aquest dilluns UGT.\nEl sindicat ha presentat un informe al Parlament amb les xifres de temporalitat en el sector públic amb l'objectiu que promogui davant el govern central una convocatòria extraordinària d'ocupació amb la qual es doni estabilitat a les prop de 12.000 places cobertes de manera temporal.\nL'informe d'UGT posa en relleu que dels 31.230 empleats públics, 11.798 són interins o eventuals.\nSegons l'àmbit o la institució, també hi ha diferències pel que fa al nombre d'interins. En el sector públic instrumental (empreses públiques, consorcis, etc.) hi ha un 85% de treballadors temporals i el Consell de Mallorca també té fins a un 65% de treballadors que no són fixos.\nMiguel Ángel Romero, secretari general de la Federació de treballadors de serveis públics d'UGT, ha culpat d'aquesta situació els diferents governs que han retallat l'oferta d'ocupació pública amb baixes taxes de reposició d'efectius, fet que ha propiciat un abús de la contractació temporal.\nAquestes condicions han afectat especialment les Balears, que són considerades per molts funcionaris de l'Administració General de l'Estat (AGE) com "un lloc de pas". En aquest punt, Romero remarca que si la taxa estatal d'interinatge és d'un 2,69%, a la nostra comunitat aquesta xifra es dispara fins a un 40%.\nLes Illes, a part de l'elevada temporalitat en el sector públic, també destaquen perquè se situen a la coa en nombre de funcionaris per habitant. "Hi ha una borsa de precarietat que s'ha de resoldre", ha afirmat Romero.\nLes limitacions establertes pel govern central en les diferents lleis de pressupostos generals ha impedit que institucions com la UIB o ajuntaments amb superàvit hagin pogut contractar més personal fix, ha denunciat Romero.\nDepenent de la institució pública, la taxa de treballadors temporal varia. Així, Consell de Mallorca i IMAS tenen un 65% d'interins, mentre que l'Ajuntament d'Alcúdia o de Calvià registren un 14%.\nEn sanitat, l'IB-Salut té un 38,52% d'interins. En Educació, en el cos de mestres, hi ha un 18,7% de treballadors interins, mentre que a la resta de cossos docents és d'un 39,8%.\nEn l'àmbit educatiu, a Formentera el percentatge d'interins puja al 58,40%; a Eivissa, al 40,80%, i al 36,40 a Menorca.\nEn Serveis Generals, a les Balears hi ha un 25,9% de funcionaris interins i un 37% de treballadors temporals en la plantilla de personal laboral.\nCom a conseqüència de la baixa reposició d'efectius els darrers anys, ha comentat Jordi Crehuet, secretari d'Acció Sindical, la convocatòria d'oposicions que ha anunciat el Govern balear, especialment en Educació i Sanitat, no cobrirà el 30% de les places temporals.\nA més a més, i segons han remarcat sentències del Tribunal de Justícia de la UE, els treballadors interins sofreixen una discriminació respecte del personal fix en matèria d'indemnitzacions, destaca l'informe d'UGT.\nEl sindicat proposa que, a més de la mesura extraordinària de contractació, s'han d'incloure controls per tal que el personal temporal no superi el 5% de les places públiques.\nugt Ocupació Temporalitat sector públic


Formes de pagament de les etiquetes Stikets - Stikets\nEtiquetesEtiquetes multi-úsEtiquetes sabatesFoto EtiquetesEtiquetes robaEtiquetes equipatge (tags)Etiquetes personalitzadesPacksIdenti-PolseresCelebracionsEtiquetes per a ComunionsEtiquetes per a BateigsEtiquetes per a CasamentsEtiquetes per a AniversarisTestimonisPremsaPremsa EscritaTV i RadioMames StiketsBlocImprimeix i pinta!\nEnviaments a tot el món!\nEnviaments a España gratuïts\nFes-te Agent o Mama de Stikets!\nGuanya diners o productes per promocionar Stikets! Fes clic aquí per a més informació.\nInici Enviament Formes de pagament Formes de pagament\nEl pagament de la comanda es realitza d'una manera senzilla, ràpida i segura. Stikets.com accepta Visa, MasterCard, PayPal i transferències bancàries com a mètodes de pagament.\n1.- Com es pot realitzar el pagament de la meva comanda?\nLes comandes fetes a Stikets.com es poden pagar de tres maneres diferents:\nPagament amb VISA, MasterCard, VISA Electron i Maestro\nSelecciona Pagament amb VISA, MasterCard, VISA Electron o Maestro i introdueix les teves dades en els camps de la pàgina de compra. Després de rebre la confirmació de la plataforma de pagament es processa la comanda sol·licitada.\nSelecciona Pagament amb transferència bancària a la pàgina de compra. Stikets.com t'enviarà un mail amb la informació perquè puguis fer la transferència. Una vegada rebuda la transferència es processa la comanda sol·licitada.\nPagament per PayPal\nSelecciona Pagament per PayPal i introdueix les dades del teu compte de PayPal. Després de rebre la confirmació de la plataforma de pagament es processa la comanda sol·licitada.\n2.- Cal introduir les dades d'enviament cada vegada que realitzo una comanda?\nNo. A Stikets.com pots introduir una contrasenya que lligarem al teu mail perquè en comandes següents no et calgui entrar les teves dades un altre cop. De totes maneres, sí que et caldrà entrar les dades referents a la teva targeta de crèdit ja que el nostre sistema, per a la teva seguretat, ni guarda ni emmagatzema aquesta informació.\n3.- Com funciona el procés de pagament amb les targetes VISA, MasterCard, VISA Electron o Maestro?\nQuan es paga amb una targeta VISA, MasterCard, VISA Electron o Maestro la plataforma de pagament sol·licita al comprador el número de la targeta, data de caducitat de la targeta, i els dígits CVV o CVC@2 de la part posterior de la targeta. Aquest dígits formen un codi que identifiquen, de manera inequívoca, la targeta amb el seu propietari. D'aquesta manera, ningú pot fer una compra a Internet amb aquesta targeta si es desconeixen els dígits.\nA Stikets treballem per a garantir la màxima seguretat en la compra. Així doncs, Stikets afegeix un nivell de protecció a les transaccions amb els nostres clients.


Holopai 13 - Infeccions - Equisalud\n> Complements Alimentaris>Candidiasi>Holopai 13 - Infeccions - Equisalud - 31 ml\nRecomanat per infeccions en general, incloses les infeccions per fongs.\nInfeccions en general\nRecomanat per infeccions en general, incloses les infeccions per fongs, ja que no només actua directament sobre l'agent infectant sinó també potenciant el sistema immunitari.\nEn aquesta barreja s'han unit plantes amb una acció important antisèptica i antivírica juntament amb pròpolis i plantes capaces de potenciar el sistema immunològic com la equinacea. Té també una acció antifúngica.\nIngredients: Sajolida (Satureia sp.), Romero (Rosmarinus officinalis), Farigola (Thymus vulgaris), Pròpolis (Propolis), Espígol (Lavandula sp.), Eucaliptus (Eucaliptus globulus), Equinacea (Echinacea purpurea).


Comença el repartiment d'un centenar de tauletes als centres escolars de Castelló | Castelló Extra\nEl regidor d’Educació de Castelló, Francesc Mezquita, ha ajudat el personal municipal amb el repartiment del centenar de tauletes adquirides pel consistori perquè l’alumnat sense recursos puga seguir el curs de manera telemàtica. Membres dels equips directius dels 22 centres inclosos en aquesta iniciativa han recollit els dispositius al punt de repartiment instal·lat en dependències municipals, on s’han pres mesures per garantir el distanciament.\nEls i les responsables dels centres també hauran de seguir un protocol per a repartir aquest material, adquirit per a «tancar la bretxa digital a Castelló», tal com ha explicat Mezquita. El regidor també ha informat que «els centres prioritzaran l’alumnat de cursos superiors, els quals fan activitats més elaborades, i després faran arribar el material als cursos inferiors per ordre de necessitat».\nA aquesta mesura presa des de l’administració municipal, cal sumar el repartiment de targetes SIM amb 60 GB de dades als centres escolars perquè els facen arribar a les famílies que les necessiten. De moment, s’han facilitat 32 línies que han estat cedides sense cost per l’empresa de telecomunicacions Netllar Castellón, després de l’acord de col·laboració assolit amb la Regidoria d’Educació. Les primeres van ser lliurades la setmana passada i el consistori continua responent les peticions que arriben dels centres escolars.


Curs PADI de Rescue Diver a la Costa Brava - Poseidon Calella\nCurs PADI de Rescue Diver a la Costa Brava\nHi ha diversos cursos PADI diferents relacionats amb les immersions en submarinisme en la Costa Brava, un d’ells és el Rescue Diver i és el més retador per als bussejadors i, alhora, el que més satisfacció produeix. El motiu és perquè és un curs molt complet que permet prevenir i gestionar qualsevol situació adversa que pugui produir-se sota l’aigua mentre practiquem alguna immersió.\nAquest curs converteix al que busseja en un nivell superior perquè sigui capaç de confiar en les seves destreses i ajudar a altres companys que puguin veure’s apurats. En el curs s’aprèn a ser un company perfecte capaç de resoldre problemes fins que es resolguin de forma natural. És un curs molt divertit alhora que seriós contemplant tots els aspectes de seguretat i prevenció submarina.\nEls que siguin PADI (junior) Advanced Open Water Divers, que tinguin almenys 12 anys d’edat i hagin completat la Immersió d’Aventura de Navegació Subaqüàtica, podran inscriure’s en el Rescue Diver. A més és necessari tenir l’entrenament superat de Emergency First Response Primary and Secondary Care (l’equivalent a RCP i Primers Auxilis) en els últims 24 mesos. Aquest entrenament es pot arribar a completar mentre es realitza el curs Rescue Diver perquè el mateix instructor podrà oferir-te, a més, el curs d’especialitat de busseig PADI Emergency Oxygen Provider alhora.\nTeoria del curs PADI Rescue Diver\nEl curs PADI Rescue Diver prepara al submarinista a enfrontar-se a les adversitats sota l’aigua usant diferents tècniques. En el curs es potenciarà el desenvolupament de coneixements i exercicis de rescat i, sobretot, com reaccionar davant qualsevol problema mitjançant simulacres de rescat marins.\nEl bussejador posarà en pràctica:\nReconèixer i gestionar l’angoixa en altres bussejadors\nGestió d’emergències i equip\nRescatar a bussejadors en pànic\nRescatar a bussejadors inconscients\nPots obtenir crèdits acadèmics pel curs Rescue Diver– pregunta al teu instructor.\nEquip necessari per al curs PADI\nUsaràs un equip de bussejo bàsic i, a més, una mascarilla de butxaca amb la qual poder practicar la reanimació en l’aigua.\nEn la pràctica dels exercicis, es treballarà amb una unitat d’oxigen, boies marcadoras ,maniquís per RCP i flotadors. Serà el propi instructor PADI el que t’explicarà exactament el material que necessites i així suggerir-te un altre tipus de material complementari molt útil per fer front als problemes com kits de primers auxilis.\nEn el Dive Center més proper a la zona de bussejo on vagis a practicar-ho és on hauràs d’informar-te sobre l’equip que s’usarà en el curs, el PADI Instructor podrà tirar-te un cable.\nCurs PADI online o a casa\nSi has optat per aprendre la teoria de forma online, podràs mitjançant elearning de PADI i de forma immediata. Una altra opció és aprendre-ho de forma autònoma a casa amb els materials que t’ofereixen: Una app per tablets (Open Water Diver TouchTM) i el Manual.


Detingut un home per degollar la seva exparella a Palma | Espanya | EL PAÍS Catalunya\nDetingut un home per degollar la seva exparella a Palma\nLa mare de la víctima va trobar l'assassí al costat del cos ple de sang de la seva filla\nPalma 31 JUL 2015 - 10:40\tCEST\nUna dona de 33 anys ha estat assassinada aquesta matinada a casa seva, al barri rural de Sant Jordi, prop de l'aeroport de Palma. La mort violenta s'ha produït a causa de les ferides de l'arma blanca que, suposadament, li va clavar la seva exparella, J.S., un home de 38 anys de nacionalitat espanyola, ja detingut.\nCatalunya donarà fins a 5.700 euros a les víctimes de la violència masclista\nEl presumpte criminal ha estat trobat estès —ebri i amb ferides lleus— al costat del cos ple de sang de la dona. Aparentment, la causa de la mort va ser el degollament amb un ganivet de 20 centímetres, segons fonts policials. El crim va succeir al domicili de l'antiga parella, al voltant de les quatre de la matinada.\nLa mare de la dona apunyalada va descobrir l'assassinat quan va entrar, alarmada, a l'habitatge de la seva filla, un pis situat a la planta superior del seu. Va alertar la Policia Nacional, que va detenir el sospitós. Els serveis d'emergència de la sanitat pública que es van desplaçar immediatament no van poder efectuar amb èxit maniobres de reanimació per traslladar-la a l'hospital. La dona havia mort dessagnada i amb els òrgans vitals afectats.\nA Balears aquest és el primer cas de violència masclista amb resultat de mort del 2015.


Last Minute Budapest Budapest Hongria - Ofertes d'hotels amb els MILLORS DESCOMPTES EN LÍNIA\nJokai Utca.1., 06. Terézváros, Budapest, Hongria, 1066 - Veure al mapa\nBarri 06. Terézváros 05. Centre Ciutat - Belváros 05. Centre Ciutat - Belváros 04. Újpest 13. Újlipótváros - Angyalföld - Margitsziget 08. Józsefváros 05. Centre Ciutat - Belváros\nIdeal tant per a la diversió com per al relax, Last Minute Budapest es troba a la zona de 06. Terézváros de la ciutat de Budapest. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Last Minute Budapest és compromet a que la seva estada sigui el més còmoda possible. L'hotel ofereix habitació familiar, ascensor, botigues a l'hotel per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, insonorització, despertador a cada habitació. A més, l'oci que l'hotel ofereix assegurarà que tengui molt a fer durant el dia. Last Minute Budapest és una elecció inteligents per a viatgers a Budapest, i ofereix una estada relaxant i sense molèsties.\nCal que informeu el Last Minute Budapest de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (41) Parelles (6) Viatgers en solitari (1) Famílies amb infants petits (15) Famílies amb infants grans (7) Grups (11)


POLÍTICA - 05/03/2020 15:36 / ACN\nURGENT: La justícia escocesa dóna una lliçó a Llarena\nLa justícia escocesa ha decidit suspendre l'euroordre contra l'exconsellera Clara Ponsatí a l'espera que el Parlament Europeu decideixi si li retira la immunitat com a eurodiputada, tal com ha demanat el Tribunal Suprem. Durant una breu vista a Edimburg, la defensa de l'exconsellera ha defensat que extradir Ponsatí amb immunitat parlamentària seria "un abús del procés del sistema d'euroordres". L'advocat de Ponsatí, Aamer Anwar, ha defensat que la suspensió de l'euroordre és "una altra victòria contra l'abús de l'estat de dret per part d'Espanya". "Tenim encara un llarg camí per recòrrer", ha apuntat.\nEl jutge ha fixat una vista processal per al 18 de juny.\nEn el procés d'euroordre, les línies de la defensa de Ponsatí segueixen sent que l'exconsellera no tindria un "judici just" a Espanya perquè "qualsevol judici seria vist com un judici polític". També argumenta que les "motivacions" del procés són "polítiques" i que l'explicació del Suprem dels fets de l'octubre del 2017 "no són acurats".\n"El dret a l'autodeterminació està reconegut com un dret internacional", apunta Anwar en un comunicat en què apunta que si un polític d'Escòcia hagués convocat un referéndum seria "inconcebible que se l'acusés d'iniciar una guerra contra el sobirà", el crim que diu que seria equivalent a la sedició.\nA més, Anwar recorda que a partir de l'1 de gener de l'any que ve l'euroordre "ja no té aplicació" al Regne Unit en acabar el període de transició del Brexit. Per tant, apunta l'advocat, "el principi de reconeixement mutu ja no s'aplica".\nPonsatí es va convertir en eurodiputatda el febrer, després de la sortida del Regne Unit de la Unió Europea. En la sessió plenària d'aquell mateix mes, l'Eurocambra va anunciar l'arribada del suplicatori de la justícia espanyola per demanar la retirada a Ponsatí de la immunitat com a eurodiputada, tal com ja havia passat amb els també europdiputats Carles Puigdemont i Toni Comín.\nParaules clau: ESCÒCIA


Dos menors de 13 i 4 anys moren en un xoc a la C-63 a Vidreres i detenen un dels conductors per imprudència greu - RÀDIO MARINA 100.3 | RÀDIO MARINA, sempre al teu costat\nL’arrestat és un home de 42 anys de nacionalitat marroquina que s’hauria adormit, i amb residència a Alemanya. L’avís del sinistre es va rebre aquest dissabte a les 23.46 hores al quilòmetre 6 de la C-63, de Vidreres a Lloret de Mar i a tocar de la urbanització Aiguaviva Parc.\nUna de les víctimes mortals viatjava com a passatgera posterior en un dels vehicles en el qual anaven cinc persones més. L’altre menor que ha mort viatjava com passatger posterior en el segon cotxe que s’hi ha vist implicat, on hi anaven tres ocupants més. Com a conseqüència de l’accident, el menor ha resultat ferit crític i ha estat traslladat a l’Hospital Josep Trueta de Girona, on ha mort posteriorment. Segons el SEM, el sinistre ha causat a més tres persones ferides greus, tres menys greus i dos lleus. Un dels cotxes implicats en l’accident tenia matrícula alemanya i en l’altre vehicle hi viatjava una família de Sant Adrià de Besòs que anava a la segona residència.\nArran de la incidència, s’han activat sis patrulles dels Mossos d’Esquadra, dues dotacions dels Bombers de la Generalitat i dotze ambulàncies del Sistema d’Emergències Mèdiques (SEM), que també ha activat el suport psicològic. Quant a l’afectació viària, la C-63 s’ha tallat a Vidreres en ambdós sentits de la marxa fins a les 03.35 d’aquest diumenge.


Serveis | Escola Infantil Begònia\nOferim una sèrie de serveis addicionals, per complementar l’estada dels infants a la nostra escola, i facilitar així la conciliació familiar.\nAquest servei funciona des de les 8:00 h fins l’inici de l’horari escolar, per a les famílies que ho necessitin.\nEls nens i nenes que facin aquest horari poden portar l’esmorzar i els el donarem nosaltres.\nAquest servei funciona de 17.30 h a 18.00 h, per aquelles famílies que hagin de recollir el seu fill o filla més tard de l’horari escolar.\nL’hora de dinar és un bon moment per iniciar als nens i nenes en la nostra dieta mediterrània, donant-li importància a les fruites i verdures fresques. A la nostra escola, doncs, donem prioritat a una cuina natural sense additius ni colorants i que tingui en compte els gustos i necessitats dietètiques dels infants.\n“El nostre menjar és natural i acabat de fer, amb un equilibri de kilocalories, proteïnes, lípids i d’hidrats de carboni adequat per al bon creixement dels infants”\nTots els nostres menús estan elaborats i dissenyats per un equip nutricional professional, amb totes les garanties sanitàries i dietètiques.\nEl servei de menjador disposa de dos tipus de menús, segons l’edat dels nens i nenes, un de sencer i un de triturat, en cas que ho necessitin tenim menú de dieta, tan astringent com laxant.\nIgualment si els nens o nenes tenen al•lèrgies o alguna intolerància a algun aliment, se li prepararà un menú adequat a les seves necessitats.\nEl menú dels infants estarà disponible per a tothom el primer dia de cada mes. La migdiada està inclosa en aquest tram d’horari, comença a les 13h fins a les 15h.\nAls lactants se’ls hi respecta el seu ritme alimentari, posant-nos dia a dia d’acord amb les famílies. Per a les famílies que ho vulguin l’escola permet que portin el dinar del seu fill/a, fins al primer any de l’infant.\nLa nostra escola admet el Ticket Guardería®.\nContacte amb l’aigua a traves del joc.\nAl mes d’octubre s’inicia el curset de natació, portem als infants de 2 a 3 anys cada dijous a la piscina Sant Jordi.\nLa nostra escola disposa de l’assistència d’una psicologa professional titulada, que ofereix als pares la possibilitat de consultar per qualsevol qüestió relacionada amb el procés de desenvolupament dels infants.\nDurant el mes de juliol el centre estarà obert en horari normal (8.00h a 18.00h).\nEn aquest mes l’escola proposarà activitats de lleure, sortides i bany al pati de l’escola.\nPer tal de donar servei a les famílies que ho necessitin, l’escola també ofereix el mateix servei per als ex-alumnes de l’escola.\nSi vols conèixer més el nostre projecte educatiu i la nostra escola, no ho dubtis, vine a visitar-nos, demana una cita pel formulari de contacte del web o més fàcil encara, truca’ns per telèfon directament.\nC. Entença, 188. Baixos\n93 322 96 05\nL’escola ofereix el següent horari de classes:\nMatí: de 9:00h a 12h.\nTarda: de 15.30h a 17.30h.\nEls alumnes que siguin recollits després o portats abans de l’hora establerta, passaran al servei de permanència i acollida, respectivament; serveis que tindran lloc a les instal·lacions de l’esplai que té l’escola.\nL’escola romandrà oberta des de les 8.00h fins les 18.00h.\n© 2022 Escola Infantil Begònia | Web Dissenyat per AeAWebmaster


» Cursa de l’Olla de Nuria y Cursa de la Campana de Vacarisses 2017 V – Repte Maurina 2019\nCursa de l’Olla de Nuria y Cursa de la Campana de Vacarisses 2017\nPosted on 12 de juny de 2017 by Pere Macià\nAquest passat cap de setmana, representants del Repte Maurina han estat en dues curses.\nEn Miguel ha participat a la cursa Olla de Núria.\nEn Rafa i el Pere van participar en la cursa de la campana de Vacarisses. En Pere no va poder sortir per una rotura en els lligaments del genoll dret. En Rafa va acabar amb un temps aproximat de 3h30.


El nostre campió és felicitat amb un parell de petons "en stereo" de dues noies maques, les quals també celebren el seu aniversari. El temps passa i no perdona. Fer 6 anys significa dir adéu a aquesta etapa dolça i plena de fantasia anomenada ensenyament pre-escolar per a començar a aplicar-se a fons a les classes de primària.\nEn canvi, per a la segona homenatjada fer 12 anys ja implica haver nascut el segle passat... Ja és una altra cosa. Recordeu aquella era llunyana en que encara hi existien unes monedes anomenades pessetes? Ella és d'aquella època. El rellotge no s'ha aturat. Ha arribat l'hora de dir adéu a tot aquest món irrepetible de l'ensenyament de primària, aquell temps súper entranyable que marca la infància. Dotze anys. Ja és a la vista una nova aventura molt diferent, plena de reptes: l'ensenyament de secundària, l'institut, l'adolescència... Uuuauu!\nEl tercer aniversari d'aquest mes de maig és d'una educadora. Cada any, els educadors tenim el repte "d'entrenar i acompanyar els nostres petits atletes" en aquesta carrera de fons que corren des d'aquests primers anys -de bata i berenar- fins aquells darrers -de calculadora i mp4-. A cada petit tram de la llarga carrera cal ensenyar-los a afrontar amb èxit cada repte, cada obstacle, cada dificultat. Per a tots, els regals d'aniversari arriben acompanyats d'una agenda plena d'interrogants.\nI la carrera segueix...


Els avions ja aterren, literalment, al Saló del Còmic\nEls avions ja 'aterren' al Saló del Còmic\nUn caça bombarder Texan, una avioneta Cessna i les rèpliques d'un Chato i un Monobuc arriben al recinte firal, que obre les portes aquest dijous\nUna gran exposició reflectirà com el món de la vinyeta ha donat testimoni dels moments clau del segle XX a través de l'aviació\nDilluns, 27/03/2017 | Actualitzat el 29/03/2017 a les 23:36 CEST\nArriba el primer AT-6F Texan. Avions reals per al Saló del Còmic. / JOAN CORTADELLAS\nAeroport de Sabadell. Dilluns, dos quarts de vuit del matí. Encara falten tres hores perquè plogui. Sota un cel de plom, el Texan, un caça bombarder de gairebé nou metres i 1.800 quilos, fabricat a Texas (d’aquí ve el nom) durant la segona guerra mundial, ja està fora de l’hangar. Imposa tant com els que sobrevolaven una Europa en flames, després de servir d’ensinistrament als pilots, en les 'Hazañas Bélicas' de Boixcar o en les aventures de Steve Canyon (de Milton Canniff). En un moment, una quadrilla de set operaris van desmuntar les ales i les van carregar en un camió amb una grua. Ara queda aixecar amb politges la resta de l’aparell, amb les insígnies de la Força Aèria nord-americana. Les rodes del tren d’aterratge es resisteixen a ser plegades (la falta d’ús, ja se sap, perquè a aquesta aeronau ja no la deixen volar); però aviat el Texan es rendeix: potser algú li ha explicat que aquesta setmana dormirà en un altre hangar, a Barcelona, on l’esperen les mirades de més de 100.000 amants del tebeo i la companyia d’altres col·legues dels aires. Sí, potser algú –¿per què no l’enginyer i professor de la UB Jordi Ojeda?– li ha xiuxiuejat que serà una de les estrelles del Saló del Còmic que obre dijous.\n«Vaig buscar entre els 400 còmics sobre aviació que tinc a casa i vaig preseleccionar unes 1.000 imatges. D’entre elles, vaig elegir unes 80 vinyetes per ser exposades al costat dels avions», assenyala Ojeda, comissari (juntament amb Carles Santamaria, director del saló) de la mostra 'Còmics en vol', el gran reclam d’aquest any per introduir el públic generalista en la historieta, que ensenyarà com dibuixants i guionistes han reflectit l’èpica i l’aventura de volar. «La història de l’aviació està marcada per moments clau del segle XX dels quals el còmic s’ha fet ressò». Des dels pioners a la primera guerra mundial –amb el mite del Baró Roig, dibuixat per Carlos Puerta i, abans, per Joe Kubert, o els combats aeris d'El piloto del Edelweiss', de Yann i Hugault–, la guerra civil –amb el '¡No passaran!' de Vittorio Giardino–, la segona guerra mundial i fins i tot el Vietnam o Corea.\nEl professor de la UB Jordi Ojeda, comissari de l'exposició 'Còmics en vol', del Saló del Còmic, davant del caça bombarder Texan, a l'Aeroport de Sabadell, aquest dilluns.\nHi va haver qui es va atrevir a insinuar la possibilitat que algun dels cinc avions, o bé l’helicòpter UH-1 de la Creu Roja que es va usar al Vietnam (com els del reporter Frank Cappa, de Manfred Sommer), arribés volant entre les torres de la plaça d’Espanya i aterrés a l’avinguda de Maria Cristina... Al final, el Texan arribava en un comboi per carretera juntament amb la seva companya d’aeroport, una avioneta Cessna blanca. «Ha aparegut en molts còmics, com els de Tintín o 'Lefranc', de Jacques Martin», comenta Ojeda, mentre que els camions enfilen el Paral·lel fins al carrer de Lleida després d’haver desafiat a morro descobert la pluja que queia des que van sortir de Sabadell.\nRèplica d'un Polikàrpov I-15 o Chato, de la guerra civil, cedit per la Fundació Parc Aeronàutic de Catalunya (FPAC), que participarà en el Saló del Còmic.\nJa al saló, sota la immensa carpa que acollirà l’exposició a la plaça de l’Univers, els tècnics descarreguen el Texan i la Cessna. Després arribaran des del Prat dues rèpliques. La d’un Chato, nom popular del Polikàrpov I-15, que els russos van enviar a la República per enfrontar-se als caces italians i alemanys de Franco durant la guerra civil. Dels bombardejos d’aquests sobre Barcelona el 1938 en deixen testimoni Agustín Comotto a 155 o Diego Olmos a 'Nuevas Hazañas Bélicas'. Al Chato el mostra José Pablo García, a 'La guerra civil española'.\nPRIMER AVIÓ CONSTRUÏT A CATALUNYA\nRèplica d'un Monobuc Hedilla II, primer avió dissenyat i construït a Catalunya i que va fer el primer vol entre Barcelona i Mallorca el 1916, cedit per la Fundació Parc Aeronàutic de Catalunya (FPAC), que participarà en el Saló del Còmic.\nTambé 'aterrarà' el primer avió construït a Catalunya, el 1915, un Monobuc Hedilla, que el 1916 va fer el primer vol Barcelona-Palma. «El pobre pilot portava boina, no tenia cinturó de seguretat ni paracaigudes –explica Ojeda–. I, a l’arribar havia d’aterrar a la platja, però hi havia tanta gent esperant-lo que no va poder i va improvisar una perillosa presa de terra en un camp. Va guanyar un premi de 5.000 pessetes, una fortuna en l’època, que li va entregar Alfons XIII. Un any després, el pilot va patir el primer accident mortal del país. Se li va aturar el motor en ple vol».\nPer avui queda el MiG 15 rus. El saló, a punt per engegar.\nVolar no només és cosa d'homes\nEncara que històricament el món de l'aviació ha sigut predominantment masculí, Jordi Ojeda vol destacar un munt de còmics en què les dones són protagonistes. N'és un la sèrie de ciència-ficció de l'enginyera i pilot Yoko Tsuno, de Roger Leloup. Altres, aquestes més bèl·liques, són January Jones, aviadora creada per Eric Heuvel, o la recent ‘Angel Wings’, de Yann i Romain Hugault, protagonitzada per Angela McCloud, que proveeix les tropes nord-americanes a Birmània, el 1944. També, Natacha, de François Walthéry i Gos, saga francobelga en què encara que ella no pilota --és una hostessa-- s'enfronta a terroristes, espies o segrestadors d'avions.\nJavi Rey i el monstre\nZerocalcare, des de les gàbies de l'Estat Islàmic\nEl Saló del 'TBO' obre les portes\nTemes: Exposicions Còmic Saló del Còmic 2018


La primera visió de París és un segell, un segell de correus, pròpiament de la poste. Bé, i més concretament un segell de a un franc setanta, vermell, amb la creu que al monument de Rennes celebra, vull dir, commemora, la mort de Joana d'Arc. El mata-segells és de l'oficina de correus de la rue de...\nA l'extrem septentrional de la platja d’Amunt el campanar de l'església de Notre Dame des Anges és la principal icona de la visitada població de la Côte Vermeille. No marca només les hores, també ha marcat el ritme dels canvis que ha viscut la població amb el pas de la història. Qualsevol que...\nEn ple segle XVII dos anys nefastos es van inscriure a la història de la capital britànica encebant-se sense pietat amb la població i els seus béns. Van ser 1665, l'any de la Pesta, al qual va seguir el del Gran Incendi, 1666. Londres conservava l’estructura urbana medieval dins el recinte...\nThe Bank House és un petit bed & breakfast estratègicament situat al carrer principal de Beer. L’afable Bob Pearse es desviu amablement cada matí a servir el full english breakfast, és a dir, un parell d'ous al gust, bacó, salsitxa, mongetes, xampinyons i un tomàquet, generalment escaldat o...\nQuan al segle X el comte Sigifred va permutar unes terres a les Ardenes, a canvi d'un sortint rocós entre els rius Alzette i Petrusse on aixecar una fortalesa, poc s'imaginava com anava a créixer aquesta. Bastions i casamates van convertir la roca en un gruyère al qual es coneixeria com a Gibraltar...\nJa en època romana les aigües termals van convidar a la formació d'un nucli poblat, Aqvae Calidae, al voltant del qual es va desenvolupar la localitat, avui Caldes de Malavella. Les seves aigües se segueixen explotant, tant per a tractaments com per embotellament. Entre finals de segle XIX i...\nLa tragèdia clàssica de Sòfocles va donar nom a un barri de nova creació a l'est del nucli antic de Montpeller. Una reinterpretació del classicisme arquitectònic sorgit a la fi dels anys setanta de l'estudi de l'arquitecte català Ricard Bofill. Segons la mitologia grega Antígona va ser condemnada...\nUna antologia de poesia grega contemporània, el número d'habitació d'un hotel i altres coincidències diverses conformen una mena de casuística, una dosi de serendipity hel·lena. Ένα μηδέν ένα, ena miden ena, 101, és un recull de poemes de cent un autors grecs, una selecció i traducció de...\nLewis és la més gran de les Illes Hèbrides, a l'oest d'Escòcia i, encara a l'oest d'aquesta, a la badia de Uig, es va trobar el 1831 un curiós tresor. Setanta-vuit extraordinàries peces d'escacs del segle XII tallades en ivori. En realitat són noranta-tres peces, ja que, a més de les figures,...\nL'Acròpolis d’Atenes té al davant una àmplia zona verda que, al cor de la capital grega, es converteix en un relaxat espai on passejar lluny de l'enrenou urbà i a l'ombra d'alzines i xiprers. És el turó de Filopappos. Des d'allà hi ha unes vistes privilegiades sobre el Partenó, la resta d'Atenes i...\nLe Ruïnes de Corbera\nCorbera d'Ebre s'arremolinava entorn del turó de la Muntera protegida per les serres de Cavalls i de Pàndols. La Batalla de l'Ebre va devastar la població expulsant la major part dels seus habitants. Avui, com Belchite o altres escenaris de la Guerra Civil, s'han mantingut les ruïnes per al...\nUn pintor finlandès, Victor Westerholm, director de l'escola de dibuix de Turku, es va enamorar dels paisatges de les illes Åland, entre Suècia i Finlàndia. Allà va reunir a altres artistes amb qui va formar l'anomenada Colònia d'Artistes d’Önningeby. Victor Westerholm havia nascut a Turku,...\nDe Menorca a Guipúscoa hi ha una indeleble connexió que perdura en el temps, un fil de memòria reforçat per algunes postals antigues i els records d'alguns noms i llocs, vells àlbums i traços de llapis que no acaben d’esborrar-se. La Platja Gran de Ciutadella amb prou feines és una platja, és més...\nAls antics grecs i fenicis van haver de fascinar-los els mites i el misteri que envoltaven les terres desconegudes d'Occident, l'existència d'un mar ignot, més enllà de les columnes d'Hèrcules o un jardí anomenat de les Hespèrides i una terra o un poble el nom del qual era Tartessos. Tot i que no...


Mobilitat, economía circular, digilalització i àrees industrials centren els projectes europeus a Camp de Túria - Periòdic del Camp de Túria\nRiba-roja acull la jornada sobre Oportunitats i Iniciatives Estratègiques\nLa Mancomunitat Camp de Túria va celebrar ahir la jornada “La Petjada de Carboni, avanç cap al Pacte Verd Europeu” Oportunitats i Iniciatives Estratègiques a la comarca del Camp de Túria. Una jornada que s’ha dut a terme gràcies a la Conselleria de Presidència de la Generalitat.\nUna cita que va reunir alcaldes, regidors dels 17 ajuntaments que conformen l’ens supramunicipal, ersonal tècnic de les administracions locals, de la FVMP, de la Diputació de València, de la universitat, instituts tecnològics, empreses referents a la comarca com Power Electronics, societat civil representada pels sindicats CCOO i UGT, així com l’Insitut d’Estudis Comarcals.\nL’acte va ser inaugurat per la presidenta de la Mancomunitat Camp de Túria, Lola Celda, qui va assegurar que “tenim, des de hui mateix, l’oportunitat i el repte, al mateix temps, de construir una comarca amb objectius i línies estratègiques, pensada per a ser sostenible, productiva, inclusiva i verda. Som una comarca diversa i això ha de ser la nostra fortalesa”. La Delegació del Govern també va participar en la inauguració amb Carles Arqués.\nLa jornada va comptaramb la dinamització de José Luis Muñoz, professionalambamplireconegutprestigi en la gestió de FonsEuropeus, qui va explicar alspresents en quèconsisteix el Pacte VerdEuropeu i les oportunitats que ofereix Europa per a la comarca. A més, es va parlar de la petjada de carboni; va ser el tècnic del Centre d’Educació Ambiental de la Comunitat Valenciana, Sera Huertas, l’encarregat de transmetrequèés i com mesurar-lo per a reduir-lo.\nUn matí de treballambl’objectiud’aconseguir idees i projectescapaços de millorar la qualitat de vida delsveïns i veïnes de Camp de Túria. Per això, per a aprofundir en els temes es va treballar en grups sobre les quatreàrees que prèviament havien eixiti dentificades en els qüestionaris. Mobilitat, economia circular, digitalització i àrees industrials van centrar els eixos i sobre ells es va parlar i es van concretar idees i projectes.\nPer a finalitzar la jornada, la directora del Departament de Promoció Econòmica i responsable de Projectes Europeus va desgranar les línies sobre les qualstreballaràl’Oficina de Projectes Europeus Camp de Túria i compot ajudar a desenvolupar idees que milloren la comarca.\nL’alcalde de Riba-roja de Túria, Robert Raga; i l’assessor de la Generalitat Valenciana, Bartolomé Nofuentes, van ser elsencarregats de tancar la jornada que va comptar amb la participació de prop de 60 persones.\n“Va a ser una Feria del Dulce dinámica y participativa”


La participació en la vaga d’aquest dia va ser un èxit de nou al País Valencia. Amb un seguiment de més d’un 90% a ESO, Batxillerat i FP, un 60% a la primària amb la vaga de pares i amb un 80% a les universitats. L’educació es mobilitzà contundentment contra la contrareforma franquista del Ministre d’educació Wert i totes les retallades que sumen des de que arribà el Partit Popular al govern.\nEl mateix matí, a la ciutat de València, prop de 2.000 estudiants d’universitats es manifestaven contra la pujada de taxes a la universitat i l’expulsió de centenars de joves d’aquesta per no poder pagar els 2.000 euros de mitja que ara costen les carreres.\nJa per la vesprada, a les manifestacions convocades pel Sindicat d’Estudiants i la Confederació Gonzalo Anaya a les tres capitals de província, poguérem sentir la vertadera força i rebuig de la classe treballadora contra el ministre Wert i la seua contrareforma. La manifestació de València va ser gegant amb 100.000 persones col•lapsant els carrers del centre des de la Plaça de Sant Agustí a la Plaça América. La manifestació va acabar amb les intervencions d’una dirigent de FAPA-València i de Carlos Naranjo, coordinador del Sindicat d’Estudiants al País Valencià, i amb la lectura de salutacions de la Cimera Social (plataforma on participen els sindicats de classe i diferents associacions) i de l’Assemblea per les Llibertats i contra la Repressió (formada quan la primavera valenciana per associacions, partits i sindicats), dos plataformes on participa el Sindicat d’Estudiants. Carlos Naranjo va cridar a continuar la lluita, participant activament a la vaga general del dia 14, i organitzant en cada centre d’estudis el Sindicat d’Estudiants, per a tenir més organització de cara a la pròxima batalla contra l’ofensiva de Wert i el seu Govern.\nA Castelló i Alacant també van ser milers de persones les que prenien la ciutat. A tot el País Valencià, al llarg de tota la setmana, centenars de milers d’estudiants, mares, pares, professores, professores i treballadors en general eixirem als carrers i els omplirem d’un ambient de lluita i reivindicació electritzants exigint la dimissió del Ministre d’Educació Wert, la tornada dels 4.000 milions d’euros i de totes les places de professors eliminades a l’ensenyament públic.\nEl pròxim pas en la lluita es la Vaga General Ibèrica del 14 de novembre, una oportunitat més per a eixir massivament al carrer tots els estudiants junt als treballadors i abatre al Ministre d'Educació, la seua contrareforma i la resta de retallades a les condicions de vida de la classe treballadora. Aprofitem tots els comitès de lluita i la participació per milers per organitzar el Sindicat d'Estudiants mes fortament a tots els IES i continuar el camí de la rebel·lió contra aquest govern de rics, banquers i empresaris.